en en en en gu gu gu gu gu gu gu en en gu gu gu en gu gu gu gu gu gu gu en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu en gu en en en en gu en en en en
મફત સલાહ વકીલ સાથે ચર્ચા વકીલ શોધો સર્વેયર શોધો
ગુનાખોરીનો ભોગ બનનાર વ્યક્તિ પોલીસ સ્ટેશનમાં ફરીયાદ કરવા જાય ત્યારે મોટા ભાગના કિસ્સામાં  પોલીસ દ્રારા ફરીયાદ લેવાનો ઇન્કાર કરવામાં આવે છે.ઘણી વખત ફરીયાદને એફ.આઈ.આર. તરીકે નોંધવાના બદલે બનેલા બનાવ સંદર્ભે લેખીત અરજી સ્વરૂપે ફરીયાદ લઈને તેમાં એક્ઝીકયુટીવ મેજીસ્ટ્રેટ અથવા પોલીસ કમિશ્નર રૂબરૂ આરોપીના જામીન લેવરાવી કાર્યવાહી પુરી કરવામાં આવે છે અથવા ગુનાનું સ્થળ પોતાના વિસ્તારમાં નથી આવતું તેવા જવાબો આપીને ભોગ બનનારને હેરાન કરવામાં આવે છે. ઘણી વખત પોલીસ દ્રારા ફરીયાદી જણાવે તે મુજબ ફરીયાદ લખવાના બદલે ગુનાની ગંભીરતા ઘટી જાય તેવી ભાષા વાપરવામાં આવે છે. પોલીસ દ્રારા ફરીયાદ તાત્કાલીક નોંધવામાં આવે તેવા સંજોગોમાં પુરાવાનો નાશ થવાની શક્યતા રહે છે અને કેસની યોગ્ય તપાસ પણ થઈ શક્તી નથી. ઉપરાંત બનાવ બન્યા પછી ફરીયાદ દાખલ થવા માટે જેટલો પણ વિલંબ થાય છે તે વિલંબ કોર્ટમાં કેસની કાર્યવાહીમાં આરોપીને લાભ કરે છે.
પોલીસ ફરીયાદ બાબતે અગત્યની જોગવાઇઓ.
1.     ફરીયાદીએ જે સાચી ઘટના બની હોય તે ઘટના પોતાની કુદરતી ભાષામાં જણાવવી જોઈએ. ફરીયાદમાં જરૂરી સ્પષ્ટતા કરવી અને ગુનામાં સંડોવાયેલા દરેક આરોપીઓનો જે કોઈ રોલ હોય તે જણાવવો જોઈએ. જે આરોપીઓના નામની ખબર હોય તે દરેક આરોપીઓના નામ પણ ફરીયાદમાં જણાવવાં જોઈએ. જો કોઈ વાહનનો ઉપયોગ થયેલો હોય તો તે વાહનની નબંર પલેટ,પ્રકાર,કલર વિગેરે માહિતી પણ જણાવવી જોઈએ. જો આરોપીઓના નામની ખબર ના હોય તો તેમની ઓળખાણ થઈ શકે તેવી શક્ય તમામ વિગતો ફરીયાદમાં જણાવવી જોઈએ.
2.     ફરીયાદમાં કોઈ ખોટી ઘટના ઉપજાવવાનો અને નિર્દોષ વ્યક્તિઓને સંડોવવાનો પ્રયત્ન ના કરવો જોઈએ.
3.     કોઈ પણ વ્યક્તિ પોલીસ સ્ટેશનમાં આવીને ફરજ પરના પી.એસ.ઓ. રૂબરૂ પોલીસ અધિકારના કોઈ પણ ગુનાની જાહેરાત કરે ત્યારે આવા ગુનાની ફરીયાદ એફ.આઈ.આર. તરીકે ફરજીયાત નોંધવાની જોગવાઈ છે. જે ગુનાની જાહેરાત ફરીયાદી દ્રારા કરવામાં આવે તે ગુનો પોલીસ અધિકારનો ગુનો ના હોય તો તે જાહેરાત બાબતે પોલીસ સ્ટેશનમાં નીભાવાતા રજીસ્ટરમાં નોંધ કરી. ફરીયાદીને મેજીસ્ટ્રેટ સમક્ષ ફરીયાદ કરવા જવા જણાવવાની પોલીસ સ્ટેશનના ઈન્ચાર્જ અધિકારીની ફરજ છે.
4.     જો ફરીયાદ મૌખીક આપવામાં આવે તો પોલીસ સ્ટેશનમાં ઈન્ચાર્જ અધિકારી તેને લખી લેવી જોઇએ અને ફરીયાદીને વાંચી સાંભળાવી જોઈએ ત્યાર બાદ તેના ઉપર ફરીયાદીની સહી લેવી જોઇએ.
5.     જો ફરીયાદ લેખીત આપવામાં આવે તેમાં ફરીયાદીએ પોતાની સહી કરીને આપવી.
6.     સુપ્રીમ કોર્ટની પાંચ જજની ડીવીઝન બેંચ દ્રારા પોલીસ ફરીયાદ સંદર્ભે નીચે મુજબની માર્ગદર્શીકા અમલમાં મુકેલી છે.-
A.  જ્યારે પોલીસ સ્ટેશનમાં આપવામાં આવેલી માહિતી પોલીસ અધિકારનો ગુનો બનેલો હોવાની જાહેરાત કરતી હોય ત્યારે આવી માહિતી એફ.આઈ.આર. તરીકે નોંધવી ફરજીયાત છે અને આ બાબતે એફ.આઈ.આર. નોંધતા અગાઉ કોઈ પ્રાથમીક તપાસ કરવાની રહેતી નથી.
B.  જો ફરીયાદી દ્રારા જાહેર કરવામાં આવેલી માહીતી પોલીસ અધિકારનો ગુનો હોવાની જાહેરાત કરતી માહિતી ના હોય પરંતુ તપાસ કરવાની જરૂરીયાત જણાય તો પોલીસ અધિકારના ગુનાની જાહેરાત થાય છે કે કેમ માત્ર તેટલું નિર્ધારીત કરવા પ્રાથમીક તપાસ કરી શકાશે.
C.  જો પ્રાથમીક તપાસમાં પોલીસ અધિકારનો ગુનો જણાય તો એફ.આઈ.આર. ફરજીયાત નોંધવી પડે,જો પ્રાથમીક તપાસના અંતે ફરીયાદ બંદ કરવાની થાય તો તે બાબતેની નોંધ ફરીયાદીને તાત્કાલીક આપવાની રહેશે અને તે નોંધ આપવામાં એક અઠવાડીયાથી વધારે વિલંબ નહીં કરી શકાય. આ નોંધમાં ફરીયાદ બંદ કરવાનું અને આગળની કાર્યવાહી ના કરવાના કારણો ફરજીયાત જણાવવાના રહેશે.
D.  જે પોલીસ અધિકારી રૂબરૂ પોલીસ અધિકારના ગુનાની જાહેરાત કરવામાં આવે તેમણે આવી ફરીયાદ નોંધવાની પોતાની ફરજમાં ચુક કરવી નહીં. આવી ચુક કરનાર અધિકારી સામે ફરજીયાત કાર્યવાહી કરવામાં આવશે.
E.  પ્રાથમીક તપાસ માત્ર ફરીયાદી તરફથી જે માહીતી મળી છે તે પોલીસ અધિકારના ગુનાની માહીતી છે કે કેમ તેટલા પુરતી જ મર્યાદીત કરવાની છે.
F.   કયા પ્રકારના અને કયા કેસમાં પ્રાથમીક તપાસ કરવી તે દરેક કેસની હકીકતો અને સંજોગો ઉપર આધારીત છે. ક્યા પ્રકારના કેસોમાં પ્રાથમીક તપાસ કરી શકાય તે નીચે મુજબ છે.
·        લગ્ન વિષયક તકરારો અથવા કૌટુંબીક વિવાદો.
·        વેપારને લગતા ગુનાઓ.
·        મેડીકલ બેદરકારીના કેસો.
·        લાંચ બાબતના કેસો.
·         એવા કેસ જેમાં અસાધારણ વિલંબ અથવા બેદરકારી રાખવામાં આવી હોય. દાખલા તરીકે વિલંબ માટે કોઈ પણ સંતોષ જનક કારણ આપ્યા સીવાય કેસ ત્રણ મહીના પછી જાહેર કરવામાં  આવેલો હોય.
·        પ્રાથમીક તપાસ માટે ઉપર જણાવેલછે તે સંક્ષિપ્તમાં દાખલા આપેલા છે અને તે પ્રાથમીક તપાસ માટેની સંપુર્ણ યાદી નથી.
·        આવી પ્રાથમીક તપાસ સમયસર કરવી જોઈએ અને કોઈ પણ કેસમાં આ પ્રાથમીક તપાસ માટે સાત દિવસથી વધારે સમય ના થવો જોઇએ. વિલંબ થાય તો આવા વિલંબ માટેના કારણો જનરલ ડાયરીમાં ફરજીયાત દર્શાવવા.
·        જનરલ ડાયરી/સ્ટેશન ડાયરી/ડેઈલી ડાયરી એ પોલીસ સ્ટેશનમાં મળતી તમામ  માહિતીનું રેકર્ડ છે. જેથી પોલીસ અધિકારના જે પણ ગુનાઓની માહીતી મળે તે તમામ એફ.આઈ.આર. તરીકે નોંધવામાં આવે કે પ્રાથમીક તપાસ કરવામાં આવે પરંતુ આ ડાયરીમાં ઝીણવટભરી રીતે ફરજીયાત  દર્શાવવાની રહેશે. તેમજ જણાવ્યુ તે મુજબ આવી પ્રાથમીક તપાસનો જે નિર્ણય આવે તે પણ દર્શાવવાનો રહેશે.
7.     સુપ્રીમ કોર્ટ દ્રારા પોલીસ અધિકારના ગુનાઓ બાબતે સ્પષ્ટ આદેશ આપ્યા બાદ ગુજરાતના ગૃહ વિભાગે અને પોલીસ મહાનીર્દેશકશ્રીની કચેરીએ પણ આ બાબતે પરીપત્રો કરેલા છે.
8.     ફરીયાદી લખાવે તે મુજબની ફરીયાદ લખી લેવાની પોલીસ સ્ટેશનના ઈચાર્જ અધિકારીની ફરજ છે. આવી ફરીયાદને એફ.આઇ.આર. તરીકે નોંધીને તેની એક નકલ વિનામુલ્યે ફરીયાદીને આપવાની  હોય  છે તેમજ એફ.આઇ.આર. નોંધવાના વધુમાં  વધુ ૨૪ કલાકમાં તેને ઓનલાઈન મુકવાની અને જે તે સબંધીત મેજીસ્ટ્રેટશ્રીની કોર્ટમાં એક નકલ મોકલવાની પોલીસની ફરજ  છે.
9.     પોલીસ ફરીયાદ બાબતે આવી જોગવાઇઓ હોવા છતાં સ્થાનીક પોલીસ દ્રારા ફરીયાદીની ફરીયાદ લેવાનો ઇન્કાર કરવાનું  સામાન્ય છે. આવા સંજોગોમાં ફરીયાદીએ તેની ફરીયાદની  વિગતો લખીને તેને ટપાલ મારફતે જે તે જીલ્લા પોલીસ અધિક્ષકશ્રી(DSP) ને મોકલી આપવી જોઈએ. આવી ફરીયાદ મળે એટલે જીલ્લા પોલીસ અધિક્ષકશ્રીને  પણ સુપ્રીમ કોર્ટના આદેશ મુજબઅને કાયદાની જોગવાઇ મુજબ આ ફરીયાદ પોલીસ અધિકારીના ગુનાની છે કે કેમ તેની તપાસ કરવી પડે અને જો એમને ખાત્રી થાય કે આવી ફરીયાદ પોલીસ અધિકારના ગુનાની છે તો તેને એફ.આઇ.આર. તરીકે નોંધીને પોલીસ અધિક્ષકશ્રીએ જાતે અથવા પોતાના અન્ય અધિકારી મારફતે તપાસ કરવાની થાય.
10.                    જો જીલ્લા પોલીસ અધિક્ષક પણ આવી ફરીયાદ બાબતે કોઈ કાર્યવાહી ના કરે તો તે સ્પષ્ટ રીતે કાયદાથી વિરુધ્ધ ગણાય તેમજ સુપ્રીમ કોર્ટંના આદેશની અવગણના ગણાય. આ માટે તેમની વિરુધ્ધ પણ કાર્યવાહી થઈ શકે છે.
11.                    જીલ્લા પોલીસ અધિક્ષક દ્રારા કોઈ કાર્યવાહી કરવામાંના આવે ત્યાર બાદ ફરીયાદીએ કોર્ટમાં પોતાની ફરીયાદ દાખલ કરવી જોઈએ અને આ ફરીયાદમાં પોલીએ ફરીયાદ ના લીધી તે વિગત જણાવવી જોઈએ તેમજ ફરીયાદના સમર્થનમાં સોગંદનામું પણ કરવું જોઈએ. જેથી કોઈ ટેકનીકલ બાધ ના આવે.
પોલીસ ફરિયાદ બાબતે સુપ્રિમ કોર્ટ ના અગત્યના ચુકાદા
પોલીસ અધિકારના ગુનાની ફરીયાદ એફ.આઇ.આર. તરીકે નોંધવી પોલીસ માટે ફરજીયાત છે.
ફરીયાદ પોલીસ અધિકારનો ગુનાની જાહેરાત કરતી હોય તો આ ફરીયાદ સાચી છે કે ખોટી તેની ખરાઇ કર્યા સીવાય તાત્
પોલીસ ફરિયાદ બાબતે હાઈ કોર્ટ ના અગત્યના ચુકાદા
પોલીસ ફરિયાદ લગતા સમાચાર
લગ્ન, છુટાછેડા અને ભરણપોષણ
રી- સર્વે (જમીનની ફેરમાપણી)
જુગાર, સટ્ટો, ડ્બ્બા ટ્રેડીંગ
વસિયતનામું અને ખેડુત -નોંધ, બિનખેતી હેતુફેર અને મુળના ખેડુત
Test Record Step 01
Please Enter Your Full Name
Please Enter Your Mobile No
201, Rajharsha Complex, Jalaram Mandir Road,Deesa-385 535
Copyright © 2017 fofani.com. All Rights Reserved. || Designed & Developed By :: Sunshine Web Solutions